Document ID: /roh_data/filtered/swiss_laws_in_ROH.jsonl.gz/200

530.100

Lescha introductiva tar la lescha da lavur e tar la prevenziun d'accidents tenor la lescha davart l'assicuranza d'accidents

dals 19-10-2005 (versiun dals 01-01-2025)

Il cussegl grond dal chantun Grischun1),

sa   basond   sin   l'art. 41   da   la   lescha   federala   davart   la   lavur   en   l'industria,   en   il mastergn   ed   en   il   commerzi   dals   13   da   mars   1964   (lescha   da   lavur,   LL) 2),   sin l'art. 85 al. 1 e sin l'art. 86 da la lescha federala davart l'assicuranza d'accidents dals 20 da mars 1981 (lescha davart l'assicuranza d'accidents, LAA)3), suenter avair gì invista da la missiva da la regenza dals 5 da fanadur 20054),

concluda:

1. Autoritads executivas, incumbensas

Departament

Art.  1 1 Il departament cumpetent surveglia l'execuziun da la legislaziun da lavur sco er la legislaziun davart l'assicuranza d'accidents davart la prevenziun d'accidents.

2 El decretescha da serrar manaschis per forza (art. 52 al. 2 LL; art. 86 al. 2 LAA)5).

Uffizi, incumbensas

Art.  2 1 La regenza designescha il post da servetsch chantunal cumpetent en il senn da la legislaziun da lavur e da la legislaziun davart l'assicuranza d'accidents, uschenavant che quest concerna la prevenziun d'accidents.

1) PCG 2005/2006, 599 2) CS 822.11 3) CS 832.20 4) pagina 889 5) CS 832.20 * tabellas da las modificaziuns a la fin dal relasch

1

530.100

2 Questa autoritad ha spezialmain las suandantas incumbensas:

a)

impedir il diever da localitads e d'indrizs privlus sco er confiscar materias ed objects (art. 52 al. 2 LL6); art. 86 al. 2 LAA)7);

realisar la procedura d'approvaziun dals plans e la procedura da permissiun da manaschi;

giuditgar ils plans;

conceder permissiuns da temp da lavur.

b)

c)

d)

Vischnancas

Art.  3 1 L'autoritad   communala   cumpetenta   sustegna   l'uffizi   en   l'execuziun   da   questa lescha.

2 Ella exequescha las incumbensas ch'ella ha survegnì da l'uffizi ed annunzia a quel spezialmain projects da construcziun da manaschis ch'èn suttamess a la procedura d'approvaziun dals plans.

3 En la permissiun da construcziun sto vegnir integrada la resalva da l'approvaziun dals plans.

Ulteriurs uffizis, polizia chantunala

Art.  4 1 L'uffizi po consultar l'uffizi da polizia da fieu, ulteriurs uffizis chantunals sco er la polizia chantunala per cooperar tar incumbensas executivas.

2 L'uffizi   da   polizia   da   fieu   orientescha   l'uffizi   spezialmain   davart   projects   da construcziun, per ils quals in giudicament dals plans vegn en dumonda, ed al metta a disposiziun ils plans correspundents.

2. Approvaziun dals plans, giudicament dals plans

Approvaziun dals plans e permissiun da manaschi

Art.  5 1 La procedura d'approvaziun dals plans e la procedura da permissiun da manaschi tenor l'artitgel 7 LL ston vegnir fatgas er per manaschis, dals quals ins po far quint ch'els   vegnian   suttamess   proximamain   sco   manaschis   industrials   en   il   senn   da l'artitgel 5 LL.

Giudicament dals plans

Art.  6 1 Nua ch'ina cussegliaziun para d'esser cunvegnenta en il senn da la prevenziun da la sanadad tenor la legislaziun da lavur u en il senn da la prevenziun d'accidents tenor la   LAA8) per   projects   da   construcziun   e   d'indrizs   en   cas   da   manaschis   betg industrials, po vegnir dumandà in giudicament dals plans tar l'uffizi.

6) CS 822.11 7) CS 832.20 8) CS 832.20

2

530.100

2 L'uffizi   po   dumandar   l'autoritad   communala   cumpetenta   d'integrar   mesiras spezialas,   che   s'imponan   tenor   l'artitgel   6   LL9)  e   tenor   l'artitgel 82   LAA,   sco cundiziuns en la permissiun da construcziun.

3. Temp da paus

Firads

Art.  7 1 En il senn da l'artitgel 20 litera a LL10)  han il medem status sco las dumengias:

Bumaun,   Venderdi   sontg,   glindesdi   da   Pasca,   Ascensiun,   glindesdi   da Tschuncaisma, il di da Nadal e Son Steffan11).

4. Taxas

Art.  8 1 La regenza relascha ina tariffa da taxas12).

Taxas

5. Meds legals e proceduras penalas

Art.  9

Procedura da meds legals 1. tenor la lescha da lavur

1 Cunter disposiziuns da l'uffizi po vegnir fatg recurs administrativ tar il departament entaifer 30 dis dapi la communicaziun.

2 Cunter   disposiziuns   e   cunter   decisiuns   dal   departament   po   vegnir   fatg   recurs entaifer 30 dis dapi la communicaziun tar la Dretgira superiura. *

2. tenor la lescha davart l'assicuranza d'accidents

Art.  10 1 Cunter disposiziuns da l'uffizi u dal departament po vegnir fatg protesta entaifer 30 dis tar il post che dispona (art. 1 LAA13)  en cumbinaziun cun l'art. 52 da la lescha federala davart la part generala dal dretg d'assicuranza sociala, LPGA)14).

2 L'ulteriura procedura da meds legals sa drizza tenor l'artitgel 105 litera a e tenor l'artitgel 109 LAA.

9) CS 822.11 10) CS 822.11 11) Tenor l'art. 20a al. 1 LL ha er il di da la festa naziunala il medem status sco las dumengias.

12) DG 530.150 13) CS 832.20 14) CS 830.1

3

530.100

Persecuziun penala

Art.  11 * 1 Surpassaments   tenor   l'artitgel 60   en   cumbinaziun   cun   l'artitgel 61 alinea 2   LL, tenor   l'artitgel 113   LAA   e   tenor   l'artitgel 12   LLC   vegnan   giuditgads   dal departament.   La   procedura   sa   drizza   tenor   las   disposiziuns   davart   la   procedura penala davant autoritads administrativas.

6. Disposiziun finala

Entrada en vigur

Art.  12 1 Questa lescha entra en vigur suenter la scadenza dal termin da referendum il 1. da favrer 2006.

4

530.100

Tabella da las modificaziuns - tenor conclus

Conclus 19-10-2005 31-08-2006 16-06-2010 14-06-2022

Entrada en vigur 01-02-2006 01-01-2007 01-01-2011 01-01-2025

Element relasch Art. 9 al. 2 Art. 11 Art. 9 al. 2

Modificaziun emprima versiun midada revisiun totala midada

Publicaziun en la CUL - 2006, 3317 - 2023-008

5

530.100

Tabella da las modificaziuns - tenor element

Element relasch Art. 9 al. 2 Art. 9 al. 2 Art. 11

Conclus 19-10-2005 31-08-2006 14-06-2022 16-06-2010

Entrada en vigur 01-02-2006 01-01-2007 01-01-2025 01-01-2011

Modificaziun emprima versiun midada midada revisiun totala

Publicaziun en la CUL - 2006, 3317 2023-008 
6